KCE ขาขึ้นชัดเจน! 1 เดือนพุ่ง50% โบรกฯชี้หุ้นอิเล็กฯธุรกิจผ่านจุดต่ำสุด-ลุ้น Q4 ฟื้นตัว
KCE ขาขึ้นชัดเจน! 1 เดือนพุ่ง50% โบรกฯชี้หุ้นอิเล็กฯธุรกิจผ่านจุดต่ำสุด-ลุ้น Q4 ฟื้นตัว
KCE ขาขึ้นชัดเจน! 1 เดือนพุ่ง50% โบรกฯชี้หุ้นอิเล็กฯธุรกิจผ่านจุดต่ำสุด-ลุ้น Q4 ฟื้นตัว
28 พ.ย. 2562

ผู้สื่อข่าวรายงานว่า บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 11.00 น. อยู่ที่ระดับ 20.20 บาท บวก 0.90 บาท หรือ 4.66% ด้วยมูลค่าซื้อขาย 260.57 ล้านบาท โดยราคาหุ้นปรับตัวขึ้นตลอด 1 เดือนที่ผ่านมา โดยนับตั้งแต่หุ้นยืนที่ระดับ 13.50 บาท เมื่อวันที่ 29 ต.ค.62 จนถึงล่าสุดหุ้นปรับตัวขึ้นแล้ว 49.62%

บล.ดีบีเอส วิคเคอร์ส ระบุว่า กลุ่มอิเลคทรอนิกส์ น้ำหนักลงทุน Neutral (เดิม Underweight) เริ่มเห็นการฟื้นตัวของบางกลุ่มลูกค้า ผลประกอบการ ไตรมาส3/62 อ่อนแอ โดยรายได้ของกลุ่มในไตรมาส 3/62 หดตัว -5%ไตรมาส3/62หลังจาก +1.6%ไตรมาส3/62ในไตรมาส2/62
โดยทั้ง DELTA และ SVI ที่มีรายได้เติบโตในครึ่งแรกปี 2562กลับมามีรายได้ลดลงใน ไตรมาส 3/62 และทำให้รายได้ของกลุ่มทรงตัว ไตรมาส 3/62 ในงวด 9M62 สำหรับกำไรสุทธิจากาการดำเนินงานปกติ หรือ Core profit ของกลุ่มลดลงแรงถึง -60% ไตรมาส3/62 เพราะอุปสงค์ที่ชะลอลง, ผลกระทบจากบาทแข็งทำให้มาร์จิ้นต่ำลง
แต่…เริ่มเห็นสัญญาณที่ดีขึ้น แม้ว่ายอดขายเซมิคอนดัคเตอร์รายเดือนจะยังหดตัว แต่ก็มีอัตราที่น้อยลงนับตั้งแต่ก.ค.62 เป็นต้นมา ค่าเฉลี่ยย้อนหลัง 3 เดือนของต.ค.62 เริ่มพลิกเป็นบวก หลังจากติดลบมา 11 เดือนต่อเนื่อง
ชิ้นส่วนอิเลคทรอนิกส์ในกลุ่มคอนซูเมอร์ฟื้นตัวได้ดีกว่ากลุ่มยานยนต์ ทั้งนี้ยอดขายชิพที่ใช้กับสมาร์ทโฟนพลิกเป็นบวกได้ใน ไตรมาส3/62 หลังจากหดตัวมา 7 ไตรมาสติดต่อกัน และมองไปข้างหน้าก็จะมีเทคโนโลยี 5G เข้ามาช่วยหนุนอุปสงค์ในหมวดนี้ด้วย ส่วนชิ้นส่วนฯที่ใช้กับยานยนต์ยังคงหดตัว แต่คาดว่าจะลดลงเหลือเป็นเลขหลักเดียวในปี 63
ปรับเพิ่มน้ำหนักลงทุนเป็น Neutral โดยคาดว่าอุตสาหกรรมผ่านจุดต่ำสุดมาแล้ว และคาดว่าจะค่อยๆกระเตื้องขึ้นตั้งแต่ไตรมาส 4/62 เป็นต้นไป การลงนามข้อตกลงการค้าระหว่างสหรัฐกับจีนเฟสแรกและค่าเงินบาทที่เสถียรขึ้นเป็นปัจจัยกระตุ้นทางบวกในระยะสั้น ปรับเพิ่มคำแนะนำถือ DELTA, HANA, KCE และแนะนำขาย SVI เพราะราคาหุ้นแพง โดยราคาปัจจุบันมี P/E อยู่ที่ +2SD
ให้ DELTA เป็นหุ้น Top pick ของกลุ่มชิ้นส่วนอิเลคทรอนิกส์ เพราะมองว่าเป็นบริษัทที่มีการกระจายความเสี่ยงของผลิตภัณฑ์ ฐานลูกค้า และทำเลทีดี, บริษัทมีการทำ R&amp;D ทำให้ธุรกิจได้มาร์จิ้นสูง, ฐานะการเงินแข็งแกร่ง และมี Valuation จูงใจ (ณ ราคาปัจจุบันมี P/E ต่ำที่ -2SD)